### Beslutning

Tilbagesendes Magistratsafdelingen for Børn og Unge med bemærkning, at byrådet i sit møde den 11. september 2019 har vedtaget Magistratens indstilling i overensstemmelse med erklæring fra Børn og Unge-udvalget af 4. september 2019.

Venstres og Dansk Folkepartis byrådsgrupper kunne ikke tiltræde indstillingen.

Forslag fra Enhedslisten om indeklima i daginstitutioner

Enhedslisten foreslår at BU afd. Igangsætter en undersøgelse af indeklimaet i vores daginstitutioner i kommunen.

Dette med henblik på en afklaring og kortlægning af det aktuelle indeklima, med henblik på en proces for handling på de resultater der måtte vise sig af undersøgelsen.

**Begrundelse.**

I Enhedslisten er vi stærkt bekymrede over de resultater der blev offentliggjort som ud af en undersøgelse foretaget af økologisk råd.

Der blev i alle de undersøgte institutioner i rapporten fundet kemiske stoffer, fra legetøj og generelt dårligt indeklima med støj, fugt og støv.

Det kan vi ikke byde vores børn og personale at opholde sig i.

Vi vil have forholdene undersøgt i vores institutioner så vi kan handle på det hvis der viser sig tilsvarende problematik i [adresse].

**Indstilling fra Magistratsafdelingen for Børn og Unge**

**Indstilling på baggrund af forslag fra EL om indeklima i dagtilbuddene**

Denne indstilling indeholder et forslag om udarbejdelse af en indeklimastrategi for kommunens dagtilbudsafdelinger.

### Resumé

Enhedslisten foreslår, at Børn og Unge afdækker og kortlægger, om der er indeklimaudfordringer på [adresse] dagtilbudsafdelinger.

Enhedslistens forslag er begrundet i Det Økologiske Råds undersøgelse i 2018 af indeklimaet i 20 daginstitutioner, fordelt på fire danske kommuner.

Enhedslisten vil have forholdene undersøgt, så der kan handles, hvis der viser sig tilsvarende problemer i [adresse].

Dagtilbuddenes indeklima påvirkes både af de fysiske rammer og den pædagogiske praksis og organisering. I det perspektiv har [adresse] arbejdet med indeklima i [adresse] projekter på skoler, FU og dagtilbud.

Børn og Unge foreslår på den baggrund, at kortlægningen følges op af en indeklimastrategi for løsning af eventuelle indeklimaudfordringer i kommunens dagtilbudsafdelinger i forlængelse af det tilsvarende arbejde på skolerne.

### Indstilling

Det indstilles:

At 1) der gives anlægsbevilling på 2,0 mio. kr. til, at Børn og Unge kan udarbejde en indeklimastrategi for kommunens dagtilbudsafdelinger.

At 2) der frigives 2,0 mio. kr. i rådighedsbeløb i 2020 finansieret med 2,0 mio. kr. fra Børn og Unges KB bevilling til investeringer i effektiviseringer.

### Sagens forløb

03-04-2019 Aarhus Byråd
Sagens behandling blev udsat i byrådets møde den 3. april 2019.
 24-04-2019 [adresse]
Fremsendes til Magistratsafdelingen for Børn og Unge med henblik på udarbejdelse af en indstilling, jf. byrådets vedtagelse i mødet den 24. april 2019 om magistratsbehandling af forslaget

 Sagen bedes tilbagesendt byrådet via Magistraten.
 07-08-2019 Børn og Unge
Beslutningsforslag besvaret med indstilling fra Magistratsafdelingen for Børn og Unge.
 15-08-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 19-08-2019 Magistraten

Fremsendes til [adresse] med bemærkning, at Magistraten i mødet den 19. august 2019 anbefaler, at byrådet tiltræder Magistratsafdelingen for Børn og Unges indstilling af 7. august 2019.

Alexander Jensen tog forbehold vedrørende økonomi. Arbejdet bør igangsættes ud fra den nuværende viden.

Rådmand Tanja Olesen deltog ikke i sagens behandling.

 28-08-2019 Aarhus Byråd
Fremsendes til Børn og Unge-udvalget til behandling i henhold til beslutning i byrådets møde den 28. august 2019.
 04-09-2019 Børn og Unge-udvalget

Ulrike Frederiksen, Patrick Lund, Josefine Schou, Malene Karlsen og Benthe Schmidt kunne tiltræde indstillingen med bemærkning om, at det er afgørende, at der i analysen også er fokus på de samfundsmæssige gevinster ved fremtidige investeringer.

Rebecca Mathiasen og Marius Schou kunne ikke tiltræde indstillingen.

 11-09-2019 [adresse]

Tilbagesendes Magistratsafdelingen for Børn og Unge med bemærkning, at byrådet i sit møde den 11. september 2019 har vedtaget Magistratens indstilling i overensstemmelse med erklæring fra Børn og Unge-udvalget af 4. september 2019.

Venstres og Dansk Folkepartis byrådsgrupper kunne ikke tiltræde indstillingen.